Orchardin metroasema

Orchard on Singaporen Mass Rapid Transit -metrojärjestelmän asema Orchard Roadin varrella Singaporen keskusta-alueella. North South Linen asema avautui 12. joulukuuta 1987 ja Thomson–East Coast Linen asema 13. marraskuuta 2022. Historia North East Line Asema julkistettiin Scotts nimisenä osana MRT-verkon varhaisimpia suunnitelmia toukokuussa 1982. Asema nimettiin uudelleen Orchard Boulevardiksi marraskuussa ja Orchardiksi syyskuussa 1984. Asema oli tarkoitus rakentaa osana ensimmäistä vaihetta Novenasta Outram Parkiin ja sen oli määrä valmistua joulukuuhun 1987 mennessä. MRT-järjestelmän ensimmäisestä linjasta päätettäessä North South Line sai etusijan, sillä linja kulkee alueilla, joilla joukkoliikenteen kysyntä oli suurta, kuten tiheästi asutuilla Toa Payohin ja Ang Mo Kion asuinalueilla sekä Central Areassa. Linjan odotettiin helpottavan liikenneruuhkia Thomson–Sembawang-tien liikennekäytävällä. Sopimus Orchardin aseman rakentamisesta myönnettiin Borie SAE:n ja Ong Chwee Kou Building Contractors Limitedin yhteisyritykselle lokakuussa 1983. Sopimukseen kuului myös tunnelien rakentaminen Newtonista Somersetin asemalle. Asema rakennettiin entisen Orchard Roadin poliisiaseman paikalle. Orchard Turnin kiertotie joka yhdistää Orchard Boulevardin Orchard Roadiin, ohjattiin uudelle reitille rakennustöiden helpottamiseksi 10. toukokuuta 1984. Asema avattiin 12. joulukuuta 1987, kun linjan jatke Novenasta Outram Parkiin avattiin. Asemaa palveli linja, joka kulki yhtäjaksoisesti Yishunin asemalta pohjoisessa Lakesiden asemalle lännessä. 28. lokakuuta 1989 alkaen se alkoi palvella North South Linea kun MRT-järjestelmä jaettiin kahteen eri linjaan. Yhteys Tangsin tavarataloon avattiin 18. kesäkuuta 1991. Britannian pääministeri Margaret Thatcher vieraili Orchardin asemalla 31. heinäkuuta 1988 osana virallista valtiovierailuaan Singaporessa. Thomson–East Coast Line Asema julkistettiin osana 22 asemasta koostuvaa Thomson Linea (TSL) 29. elokuuta 2012. Sopimus Orchardin aseman ja siihen liittyvien tunnelien suunnittelusta ja rakentamisesta myönnettiin Penta-Ocean Construction Co Ltd:n ja Bachy Soletanche Singapore Pte Ltd:n yhteisyritykselle heinäkuussa 2014. Aseman rakennustyöt aloitettiin vuonna 2014. Tuolloin linjan odotettiin valmistuvan vuonna 2021. 15. elokuuta 2014 Land Transport Authority (LTA) ilmoitti, että Thomson Line yhdistyy Eastern Region Lineen muodostaen Thomson–East Coast Linen (TEL). Asema rakennettiin osana kolmatta vaihetta (TEL3), joka koostuu kolmestatoista asemasta Caldecottin ja Gardens by the Bayn välillä. COVID-19-pandemian vuoksi asetettujen rakennusrajoitusten myötä TEL3:n avajaisia siirrettiin vuoteen 2022. Asema avattiin 13. marraskuuta 2022. Lähteet Aiheesta muualla Kuvia tai muita tiedostoja aiheesta Orchardin metroasema Wikimedia Commonsissa Orchardin metroasema Singaporen liikennelaitoksen sivuilla (englanniksi)